Rikunarita-ORG/Wikinium huggingface dataset:
# รัฐเบงกอลตะวันตก

| รัฐเบงกอลตะวันตก |
| --- |
| รัฐ |
|
บนลงล่าง: ทิวทัศน์เมืองโกลกาตาจากย่านหาวรา, ทักษิเณศวรกาลีมนเทียร, ประตูเมืองกัลกัตตาในย่านนิวทาวน์, ส่วนชาในภูมิภาคดูอาร์ส, วังฮะซาร์ทาวรีในเมือง มุรศิดาบาด, หาดทิฆา, เสือโคร่งเบงกอลในอุทยานแห่งชาติสุนทรบานส์, ดาร์จีลิงมองจากแฮปปีวัลเลย์ทีเอสเตต |
| ที่ตั้งในประเทศอินเดีย |
| ประเทศ |  อินเดีย |
| ก่อตั้ง | 26 มกราคม 1950 |
| เมืองหลวง | โกลกาตา |
| เมืองใหญ่สุด | โกลกาตา |
| อำเภอ |
รายการ
* + อาลีปุรดาวร์
	+ บันกุระ
	+ พิรภูม
	+ กูจพิหาร์
	+ ทักษิณทินัชปุระ
	+ ดาร์จีลิง
	+ หูฆลี
	+ หาวรา
	+ ชลไปกุรี
	+ ฌารคราม
	+ กลิมโปง
	+ โกลกาตา
	+ มัลทะ
	+ มุรศีดาบาด
	+ นาเดีย
	+ นอร์ธ 24 ปรคนัส
	+ ปัศจิมพรธมัน
	+ ปัศจิมเมธินีปุระ
	+ ปุระบาพรธมัน
	+ ปุระบาเมธินีปุระ
	+ ปุรุเลีย
	+ เซาธ์ 24 ปรคนัส
	+ อุตตรทินชปุระ
 |
| การปกครอง |
|  • องค์กร | รัฐบาลรัฐ |
|  • ผู้ว่ารัฐ | (?) |
|  • มุขยปาล | Mamata Banerjee (AITC) |
|  • นิติบัญญัติ | สภานิติบัญญัติรัฐ (295) |
|  • ศาลสูง | ศาลสูงกัลกัตตา |
| พื้นที่ |
|  • ทั้งหมด | 88,752 ตร.กม. (34,267 ตร.ไมล์) |
|  • อันดับ | ที่ 13 |
| ประชากร (2011) |
|  • ทั้งหมด | 91,347,736 คน |
|  • อันดับ | ที่ 4 |
|  • ความหนาแน่น | 1,029 คน/ตร.กม. (2,670 คน/ตร.ไมล์) |
| เดมะนิม | ชาวเบงกอล |
| GSDP (2018–19) |
|  • รวม | ₹11.78 ลาขกรอร์ (5.0 ล้านล้านบาท) |
|  • ต่อหัว | ₹109,491 (47,000 บาท) |
| ภาษา |
|  • ทางการ | * ภาษาเบงกอล
* ภาษาอังกฤษ
 |
|  • ทางการเพิ่มเติม | ภาษาเนปาลในสองตำบลของอำเภอดาร์จีลิง* ภาษาอูรดู
* ภาษาฮินดี
* ภาษาโอเดีย
* Santali
* ภาษาปัญจาบ
* Kamtapuri
* Rajbanshi
* Kurmali

 in blocks, subdivisions or districts exceeding 10% of the population |
| เขตเวลา | UTC+05:30 (IST) |
| รหัส ISO 3166 | IN-WB |
| ทะเบียนพาหนะ | WB |
| เอชดีไอ (2017) |  0.641 (medium) · ที่ 28 |
| การรู้หนังสือ (2011) | 77.08% |
| อัตราส่วนเพศ (2011) | 950 ♀/1000 ♂ |
| **^\ 294 จากการเลือกตั้ง, 1 จากการแต่งตั้ง
 |
| สัญลักษณ์ของรัฐเบงกอลตะวันตก |
| ตรา | ตราประจำรัฐ |
| ภาษา |  ภาษาเบงกอล |
| สัตว์ |  เสือปลา |
| สัตว์ปีก |  นกกระเต็นอกขาว |
| ดอกไม้ |  กรรณิการ์ |
| ต้นไม้ |  พญาสัตบรรณ |
|  |

**เบงกอลตะวันตก** (อังกฤษ: *West Bengal*; เบงกอล: পশ্চিমবঙ্গ) เป็นรัฐทางตะวันออกของประเทศอินเดีย มีพื้นที่ไปตามแนวอ่าวเบงกอล มีประชากรมากกว่า 91 ล้านคน คิดเป็นรัฐที่มีประชากรมากที่สุดเป็นอันดับที่ 4 และมีพื้นที่มากที่สุดเป็นอันดับที่ 13 ของประเทศอินเดีย ด้วยพื้นที่ 88,752 km2 (34,267 sq mi) มีอาณาเขตติดต่อรัฐสิกขิม รัฐอัสสัม และประเทศภูฏานทางทิศเหนือ ติดต่อกับประเทศเนปาลทางทิศตะวันออกเฉียงเหนือ ติดต่อกับรัฐโอริศาทางทิศตะวันตกเฉียงใต้ ติดต่อกับประเทศบังกลาเทศทางทิศตะวันตก และอ่าวเบงกอล มหาสมุทรอินเดียทางใต้ เมืองหลวงของรัฐคือโกลกาตา เมืองที่มีประชากรมากที่สุดเป็นอันดับที่ 7 และเป็นเขตนครที่มีประชากรมากที่สุดอันดับที่ 3 ในประเทศอินเดีย

รัฐนี้มีความสำคัญมากโดยเฉพาะช่วงการเรียกร้องเอกราชของอินเดียซึ่งเป็นศูนย์กลางทั้งทางปัญญาและทางศิลปะในยุคนั้น ในปี 1947 คณะกรรมการนิติบัญญัติเบงกอลและสภานิติบัญญัติเบงกอลได้ลงคะแนนการขีดเส้นแบ่งเบงกอลตามเส้นทางศาสนาออกเป็นสองส่วนที่ตัดขาดกัน คือ รัฐเบงกอลตะวันตก ซึ่งเป็นของประเทศฮินดูสถาน (อินเดียในปัจจุบัน) กับเบงกอลตะวันออก เป็นจังหวัดหนึ่งของประเทศปากีสถาน ซึ่งในภายหลังได้ประกาศเอกราชเป็นประเทศบังกลาเทศ

## อ้างอิง
# ภาษามาวรี

| มาวรี |
| --- |
| *Māori*, *te reo Māori* |
| ออกเสียง | [ˈmaːɔɾi] |
| ประเทศที่มีการพูด | นิวซีแลนด์ |
| ภูมิภาค | พอลินีเซีย |
| ชาติพันธุ์ | มาวรี |
| ผู้พูด | 50,000 คน (พูดได้ดีและดีมาก) (2015) 186,000 คน (รู้บางส่วน) (2018) |
| ตระกูลภาษา | ออสโตรนีเซียน
* มลายู-พอลินีเชีย
	+ โอเชียนิก
		- แปซิฟิกกลาง
			* แปซิฟิกกลางตะวันออก
				+ Nuclear Polynesian
					- พอลินีเชียตะวันออก
						* ตาฮีติก
							+ มาวรี–โมรีโอรี
								- **มาวรี**
 |
| ระบบการเขียน | ละติน (ชุดตัวอักษรมาวรี) อักษรเบรลล์มาวรี |
| สถานภาพทางการ |
| ภาษาทางการของ | นิวซีแลนด์ |
| ผู้วางระเบียบ | Māori Language Commission |
| รหัสภาษา |
| ISO 639-1 | `mi` |
| ISO 639-2 | `mao (B)` `mri (T)` |
| ISO 639-3 | `mri` |
| *Glottolog* | `maor1246` |
| ELP | Māori |
| Glottopedia | `Maori` |
| Linguasphere | `39-CAQ-a` |
| IETF | `mi-NZ` |
| ภาษามาวรีได้รับการจัดให้เป็นภาษาในกลุ่มใกล้สูญหายอย่างแน่นอน (Definitely Endangered) โดย UNESCO ในหนังสือ *Atlas of the World's Languages in Danger* ฉบับปี ค.ศ. 2010 |
|

**ภาษามาวรี** (อังกฤษ: *Māori*, ชื่อที่ผู้พูดใช้เรียกภาษาของตนเองคือ มาวรี: *te reo Māori*, [tɛ ɾɛɔ ˈmaːɔɾi] 'ภาษามาวรี' หรือย่อว่า *te reo*) เป็นหนึ่งในกลุ่มภาษาพอลินีเชียตะวันออก และเป็นภาษาของชาวมาวรี ซึ่งเป็นชนพื้นเมืองของแผ่นดินใหญ่ประเทศนิวซีแลนด์ ภาษามาวรีเป็นสมาชิกทางใต้สุดของตระกูลภาษาออสโตรนีเซียนและมีความเกี่ยวข้องกับภาษามาวรีหมู่เกาะคุก ภาษาตูอาโมตู และภาษาตาฮีตี พระราชบัญญัติภาษามาวรี ค.ศ. 1987 ได้ให้การรับรองภาษามาวรีเป็นหนึ่งในภาษาราชการของนิวซีแลนด์ ภาษามาวรีมีสำเนียงท้องถิ่น ก่อนการติดต่อกับชาวยุโรป ชาวมาวรีไม่มีภาษาเขียนหรืออักษร ปัจจุบันภาษามาวรีใช้อักษรละตินในการเขียน ซึ่งชาวมาวรีทางเหนือได้นำมาใช้และกำหนดมาตรฐานการสะกดคำโดยร่วมมือกับนักบวชโปรเตสแตนต์ชาวอังกฤษในศตวรรษที่ 19

ในช่วงครึ่งหลังของศตวรรษที่ 19 เด็กชาวยุโรปในพื้นที่ชนบทพูดภาษามาวรีกับเด็กชาวมาวรีด้วยกัน เป็นเรื่องปกติที่ผู้ปกครองที่มีตำแหน่งสูง เช่น เจ้าหน้าที่รัฐบาล จะใช้ภาษามาวรีในชุมชน ภาษามาวรีเสื่อมถอยลงเนื่องจากการเพิ่มขึ้นของประชากรชาวยุโรปและนโยบายการศึกษาที่รัฐบาลกำหนด ในช่วงต้นศตวรรษที่ 20 การใช้ภาษามาวรีถูกห้ามในสนามเด็กเล่นและห้องเรียนทั่วประเทศ จำนวนผู้พูดลดลงอย่างมากหลังปี 1945 แต่ในช่วงปลายคริสต์ศตวรรษที่ 20 ได้เกิดขบวนการฟื้นฟูภาษามาวรี ซึ่งช่วยชะลอการลดลงของจำนวนผู้พูดภาษาได้ นอกจากนี้ ขบวนการประท้วงเพื่อสิทธิชาวมาวรีและการฟื้นฟูวัฒนธรรมมาวในคริสต์ทศวรรษ 1970 ยังทำให้สังคมตระหนักถึงความสำคัญของภาษามาวรีมากขึ้น และสนับสนุนการอนุรักษ์ภาษาอย่างกว้างขวางอีกด้วย

## หมายเหตุ

## อ้างอิง
# ศรีเทวี

| ศรีเทวี |
| --- |
| ศรีเทวีในปี ค.ศ. 2013 |
| เกิด | ศรี อัมมา ยังกัร อัยยัปปัณ (1963-08-13)13 สิงหาคม ค.ศ. 1963 มีณัมปัฏฏี, มัทราส, อินเดีย |
| เสียชีวิต | 24 กุมภาพันธ์ ค.ศ. 2018(2018-02-24) (54 ปี) ดูไบ, สหรัฐอาหรับเอมิเรตส์ |
| อาชีพ | * นักแสดง
 |
| ปีปฏิบัติงาน | ค.ศ. 1967 – ค.ศ. 2018 |
| คู่สมรส | โบนี กปูร (สมรส 1996) |
| บุตร | * ชานหวี กปูร
* ขุศี กปูร
 |
| เกียรติยศ | ปัทมศรี (ค.ศ. 2013) |

**ศรีเทวี กปูร** (อังกฤษ: *Sridevi Kapoor*; ฮินดี: श्रीदेवी कपूर; ทมิฬ: ஸ்ரீதேவி கபூர்) (ชื่อเกิด **ศรี อัมมา ยังกัร อัยยัปปัณ** (ทมิฬ: ஸ்ரீ அம்மா யங்கர் அய்யப்பன்); 13 สิงหาคม ค.ศ. 1963 – 24 กุมภาพันธ์ ค.ศ. 2018) หรือรู้จักในชื่อเดี่ยวว่า **ศรีเทวี** (อังกฤษ: *Sridevi*; ฮินดี: श्रीदेवी; ทมิฬ: ஸ்ரீதேவி) เป็นนักแสดงชาวอินเดียที่ทำงานในภาพยนตร์ภาษาเตลูกู, ทมิฬ, ฮินดี, มลยาฬัม และ กันนาดา เธอได้รับการยกย่องว่าเป็น "ซุเปอร์สตาร์หญิงคนแรก" ของวงการภาพยนตร์อินเดีย และได้รับรางวัลมากมาย รวมถึงรางวัลภาพยนตร์แห่งชาติ รางวัลฟิล์มแฟร์ 7 รางวัล (รางวัลฟิล์มแฟร์ความสำเร็จตลอดชีวิต รางวัลฟิล์มแฟร์ 3 รางวัล รางวัลฟิล์มแฟร์สาขาภาคใต้ 3 รางวัล) รางวัลภาพยนตร์รัฐทมิฬนาฑู รางวัลภาพยนตร์รัฐเกรละ และรางวัลนันดี อาชีพการแสดงของศรีเทวีมีระยะเวลากว่า 50 ปี ในหลากหลายแนวภาพยนตร์ เธอเป็นที่รู้จักจากบุคลิกที่เงียบขรึมและเก็บตัวนอกจอ แต่มีบุคลิกที่ดื้อรั้นและพูดจาตรงไปตรงมาบนจอภาพยนตร์ โดยมักรับบทเป็นผู้หญิงที่มีความมุ่งมั่น ในปี ค.ศ. 2013 ศรีเทวีได้รับเกียรติให้ได้รับรางวัลปัทมศรี ซึ่งเป็นรางวัลพลเรือนสูงสุดอันดับสี่ของประเทศ

ศรีเทวีเริ่มแสดงภาพยนตร์ภาษาทมิฬครั้งแรกเมื่ออายุเพียง 4 ปี ในปี ค.ศ. 1967 เริ่มแสดงบทนำตั้งแต่เด็กในปี ค.ศ. 1969 เริ่มในฐานะนักแสดงผู้ใหญ่เมื่ออายุได้ 13 ปี ในปี ค.ศ. 1976 จากนั้นจึงได้เป็นนักแสดงนำหญิงอย่างรวดเร็ว ก่อนจะแสดงภาพยนตร์ภาษาฮินดีครั้งแรกในปี ค.ศ. 1979 จากนั้นจึงได้แสดงภาพยนตร์ในอีกหลายเรื่องในหลายภาษาจนกระทั่งเรื่องสุดท้ายในปี ค.ศ. 2017 ซึ่งเป็นเรื่องที่ 300 ของเธอพอดี

เมื่อวันที่ 24 กุมภาพันธ์ ค.ศ. 2018 เธอถูกพบเสียชีวิตในห้องพักที่โรงแรมญุมัยเราะฮ์ เอมิเรตส์ ทาวเวอร์ส ในดูไบ สหรัฐอาหรับเอมิเรตส์ โดยสาเหตุระบุว่าเป็นอุบัติเหตุจากการจมน้ำ ข่าวการเสียชีวิตของเธอได้รับการนำเสนออย่างกว้างขวางในสื่ออินเดียและสื่อต่างประเทศ เธอแต่งงานกับโบนี กปูร โปรดิวเซอร์ภาพยนตร์ และมีลูกสาวสองคนคือ ชานหวี และ ขุศี กปูร ซึ่งเป็นนักแสดงเช่นกัน

## อ้างอิง

## อ่านเพิ่มเติม

* Nayak, Satyarth (2019). *Sridevi: The Eternal Screen Goddess*. Random House. ISBN 978-93-53056-78-0.

## แหล่งข้อมูลอื่น

* ศรีเทวี ที่อินเทอร์เน็ตมูวีเดตาเบส
# มหาสมุทร

การแบ่งมหาสมุทรตามแบบต่างๆ
แผ่นที่กายภาพก้นทะเล
**มหาสมุทร** (อังกฤษ: *ocean*) เป็นผืนน้ำทะเลขนาดใหญ่เชื่อมต่อกัน และครอบคลุมพื้นที่ประมาณ 3 ใน 4 (71%) ของพื้นผิวโลก มหาสมุทรเรียงตามลำดับขนาดจากมากไปน้อยได้แก่ มหาสมุทรแปซิฟิก มหาสมุทรแอตแลนติก มหาสมุทรอินเดีย มหาสมุทรใต้ และมหาสมุทรอาร์กติก คำว่า *sea* หรือ*ทะเล* บางครั้งใช้แทนคำว่า "ocean" หรือ "มหาสมุทร" ในภาษาอังกฤษแบบอเมริกันได้ แต่หากเจาะจงการพูดแล้ว sea คือแหล่งน้ำเค็ม (ส่วนหนึ่งของมหาสมุทร) ส่วนที่มีพื้นที่ติดพื้นดิน

มวลน้ำเค็มปกคลุมประมาณ 72% ของพื้นผิวโลก (~3.6×108 กม.2) และถูกแบ่งเป็นมหาสมุทรหลัก ๆ และทะเลขนาดเล็กอีกหลายแห่ง โดยมหาสมุทรจะครอบคลุมพื้นที่โลกประมาณ 71% มหาสมุทรประกอบด้วยน้ำของโลก 97% และนักสมุทรศาสตร์กล่าวว่ามหาสมุทรในโลกเพิ่งได้มีการสำรวจไปได้เพียง 5% เท่านั้น ปริมาตรสุทธิมีประมาณ 1.35 พันล้านลูกบาศก์กิโลเมตร (320 ล้านลูกบาศก์ไมล์) มีความลึกเฉลี่ยที่ 3,700 เมตร (12,100 ฟุต)

เนื่องจากมหาสมุทรเป็นส่วนประกอบหลักของอุทกภาคของโลก มหาสมุทรจึงเป็นสิ่งสำคัญต่อสิ่งมีชีวิตทุกชนิด เป็นส่วนหนึ่งในวัฏจักรคาร์บอน และมีอิทธิพลต่อภูมิอากาศและลมฟ้าอากาศ มหาสมุทรเป็นแหล่งที่อยู่ของสิ่งมีชีวิตกว่า 230,000 สปีชีส์ แม้ว่ามหาสมุทรในส่วนที่ลึก ๆ ส่วนมากยังคงไม่ถูกสำรวจ และเชื่อกันว่ามีสิ่งมีชีวิตใต้น้ำมากกว่า 2 ล้านชนิดอยู่ในนั้น จุดกำเนิดของมหาสมุทรนั้นยังไม่มีคำตอบ แต่มีความคิดว่ามันเกิดขึ้นในบรมยุคเฮเดียน และอาจจะเป็นแรงกระตุ้นให้เกิดกระบวนการกำเนิดชีวิตจากสิ่งไร้ชีวิต

## ดูเพิ่ม

* หิมะภาค
* อุทกภาค

## อ้างอิง
# แอมะซอน (บริษัท)

Amazon.com, Inc.| โลโก้ปัจจุบัน ซึ่งเป็นการปรับปรุงโลโก้ ค.ศ. 2000 ใช้ตั้งแต่เดือนพฤศจิกายน ค.ศ. 2024 |
| อาคารดอปเปลอร์ในซีแอตเทิล สำนักงานใหญ่ของแอมะซอน |
| ชื่อทางการค้า | Amazon |
| ชื่อเดิม | Cadabra, Inc. (ค.ศ. 1994–1995) |
| ประเภท | บริษัทมหาชน |
| การซื้อขาย | * NASDAQ: AMZN
* Nasdaq-100 component
* DJIA component
* S&P 100 component
* S&P 500 component
 |
| ISIN | US0231351067 |
| อุตสาหกรรม | * บริษัทที่ประกอบธุรกิจหลายประเภทรวมกัน
 |
| ก่อตั้ง | 5 กรกฎาคม 1994 (1994-07-05) ในเบลล์วิว รัฐวอชินตัน สหรัฐ |
| ผู้ก่อตั้ง | เจฟฟ์ เบโซส |
| สำนักงานใหญ่ | ซีแอตเทิล รัฐวอชินตัน และอาร์ลิงตัน รัฐเวอร์จิเนีย สหรัฐ |
| พื้นที่ให้บริการ | ทั่วโลก |
| บุคลากรหลัก | * เจฟฟ์ เบโซส (ประธานบริหาร)
* Andy Jassy (ประธานและซีอีโอ)
 |
| ผลิตภัณฑ์ | * Echo
* Fire Tablet
* Fire TV
* Fire OS
* Kindle
 |
| บริการ | * Amazon.com
* Amazon Alexa
* Amazon Appstore
* Amazon Luna
* Amazon Music
* Amazon Pay
* แอมะซอนไพรม์
* แอมะซอนไพรม์วิดีโอ
* Amazon MGM Studios
* Amazon Robotics
* Amazon Web Services
* MGM+
* One Medical
* Ring
* Twitch
 |
| รายได้ |  US$637.9 พันล้าน (ค.ศ. 2024) |
| รายได้จากการดำเนินงาน |  US$68.59 พันล้าน (ค.ศ. 2024) |
| รายได้สุทธิ |  US$59.25 พันล้าน (ค.ศ. 2024) |
| สินทรัพย์ |  US$624.9 พันล้าน (ค.ศ. 2024) |
| ส่วนของผู้ถือหุ้น |  US$285.9 พันล้าน (ค.ศ. 2024) |
| เจ้าของ | เจฟฟ์ เบโซส (8.92%) |
| พนักงาน | 1,556,000 (ค.ศ. 2024) |
| บริษัทในเครือ |
รายการ
* A9.com
* AbeBooks
* Alexa Internet
* Amazon.com
* Amazon Air
* Amazon Books
* Amazon Fresh
* Amazon Games
* Amazon Lab126
* Amazon Logistics
* Amazon Pharmacy
* Amazon Publishing
* Amazon Robotics
* Amazon MGM Studios
* AWS
* Audible
* Blink
* Body Labs
* Book Depository
* Brilliance Audio
* ComiXology
* Eero LLC
* Goodreads
* Graphiq
* IMDb
* Kuiper Systems
* PillPack
* Ring
* Souq.com
* Twitch Interactive
* Whole Foods Market
* Woot
* Zappos
* Zoox
 |
| เว็บไซต์ | amazon.com |
| **เชิงอรรถ / อ้างอิง** |

**แอมะซอน.คอม** (Amazon.com - แนสแด็ก: **AMZN**
) เป็นเว็บไซต์ในลักษณะการพาณิชย์อิเล็กทรอนิกส์ โดยมีสำนักงานใหญ่ตั้งอยู่ที่เมืองซีแอตเทิล ในรัฐวอชิงตันของสหรัฐอเมริกา แอมะซอน.คอมเป็นเว็บไซต์ขายของออนไลน์ที่ใหญ่ที่สุดในสหรัฐอเมริกา โดยมีขนาดใหญ่กว่าอันดับ 2 ซึ่งคือ สเตเปิลส์ ประมาณสามเท่าตัว

เจฟฟ์ เบซอสได้ทำการก่อตั้งแอมะซอนในปี พ.ศ. 2537 และเริ่มเปิดให้บริการออนไลน์ในปี พ.ศ. 2538 โดยเริ่มต้นจากการขายหนังสือออนไลน์ และขยายกิจการทั้งในด้าน วีเอสเอช ดีวีดี ซีดีเพลง ซอฟต์แวร์คอมพิวเตอร์ วิดีโอเกม เสื้อผ้า เฟอร์นิเจอร์ อาหาร ฯลฯ เว็บไซต์แอมะซอนเองยังมีเว็บไซต์ย่อยแยกออกมาสำหรับขายของในประเทศอื่นนอกเหนือจากสหรัฐอเมริกา ได้แก่ แคนาดา สหราชอาณาจักร เยอรมนี ฝรั่งเศส จีน และ ญี่ปุ่น ซึ่งนอกจากนี้ ประเทศนอกเหนือจากนี้ยังสามารถซื้อของผ่านแอมะซอน โดยการส่งสินค้าข้ามประเทศได้

## สินค้าและบริการ

* Amazon Fresh
* Amazon Prime
* Alexa
* Appstore
* Amazon Drive
* Echo
* แอมะซอนคินเดิล
* Fire tablets
* Fire TV
* Video
* Kindle Store
* Music
* Music Unlimited
* Amazon Digital Software & Video Games
* Amazon Studios
* AmazonWireless
* Amazon Academy

## อ้างอิง

## แหล่งข้อมูลอื่น

* เว็บไซต์แอมะซอน
* สหราชอาณาจักร แอมะซอน
* ประเทศเยอรมนี แอมะซอน
* ประเทศออสเตรีย แอมะซอน
* ประเทศฝรั่งเศส แอมะซอน
* บทความ แอมะซอน
# ความเครียด (ชีววิทยา)

**ความเครียด** ในความหมายทางจิตวิทยาและชีววิทยา เป็นคำยืมจากวิชาฟิสิกส์และวิศวกรรม ใช้ในบริบททางชีววิทยาครั้งแรกในคริสต์ทศวรรษ 1930 ซึ่งในทศวรรษหลังได้กลายมาเป็นคำใช้ทั่วไปในการสนทนา ความเครียดหมายความถึงผลสืบเนื่องจากการที่สิ่งมีชีวิต (ทั้งมนุษย์และสัตว์อื่น) ไม่สามารถตอบสนองอย่างพอเหมาะกับความต้องการทางจิต อารมณ์หรือกายได้อย่างพอเหมาะ ไม่ว่าจะเป็นจริงหรือสมมติขึ้น

สัญญาณของความเครียดอาจเกี่ยวเนื่องกับการรู้ทางอารมณ์ ทางกาย หรือทางพฤติกรรม สัญญาณอื่นมีตั้งแต่การตัดสินใจที่เลว ทัศนคติแง่ลบทั่วไป การวิตกกังวลเกินไป อารมณ์แปรปรวน หงุดหงิดฉุนเฉียวง่าย ภาวะกายใจไม่สงบ การไม่สามารถพักผ่อนได้ ความรู้สึกโดดเดี่ยว การปลีกตัวหรือภาวะซึมเศร้า การปวดและความเจ็บปวด ท้องร่วงหรือท้องผูก อาการคลื่นไส้ เวียนศีรษะ เจ็บที่หน้าอก หัวใจเต้นเร็ว กินมากเกินหรือไม่พอ นอนมากเกินหรือไม่พอ การหลีกหนีสังคม การผลัดวันประกันพรุ่งหรือปฏิเสธความรับผิดชอบ การเพิ่มปริมาณบริโภคแอลกอฮอล์ นิโคตินหรือยาเสพติด และพฤติกรรมทางประสาท อย่างการกัดเล็บและการเจ็บที่คอ

## อ้างอิง
# ปุเณ

| ปุเณ |
| --- |
| มหานคร |
| *บนลงล่างและซ้ายไปขวา*: ศานิวาร์วาฑา, อนุสรณ์สถานเซาเติร์นคอมมานด์ที่ปุเณคันตอนเมนต์, ศินเทฉัตรี, มนเทียรบนเขาปารวตี, มหาวิทยาลัยปุเณ, มหาวิทยาลัยเฟอร์กูสสัน, จตุรศริงคีมนเทียร, ทคฑูเศฐหาลวาอีคณปติมนเทียร |
| สมญา: ออกซฟอร์ดแห่งตะวันออก |
| แผนที่โต้ตอบของปุเณ |
| ประเทศ |  อินเดีย |
| รัฐ | รัฐมหาราษฏระ |
| อำเภอ | อำเภอปุเณ |
| การปกครอง |
|  • ประเภท | เทศบาลนคร (นครนิคม) |
|  • นายกเทศมนตรี | มุกตะ ติลก (BJP) |
|  • ปลัดเทศบาล | Mr. Kunal Kumar |
|  • สมาชิกสภาผู้แทนราษฎร | Anil Shirole (BJP, Lok Sabha) |
| พื้นที่ |
|  • มหานคร | 729 ตร.กม. (281 ตร.ไมล์) |
|  • อันดับ | 7 |
| ความสูง | 560 เมตร (1,840 ฟุต) |
| ประชากร (2011) |
|  • มหานคร | 3,124,458 คน |
|  • อันดับ | ที่ 7: ประเทศอินเดีย
ที่ 2: รัฐมหาราษฏระ |
|  • ความหนาแน่น | 4,300 คน/ตร.กม. (11,000 คน/ตร.ไมล์) |
|  • ปริมณฑล | 5,057,709 คน |
|  • อันดับรวมปริมณฑล | ที่ 7 |
| เดมะนิม | Punekar , Puneite |
| เขตเวลา | UTC+5:30 (IST) |
| รหัสไปรษณีย์ | 411001 – 411062 |
| รหัสพื้นที่ | +91-20 |
| ทะเบียนพาหนะ | MH-12 |
| ภาษาทางการ | ภาษามราฐี |
| เว็บไซต์ | www.pune.nic.in www.punecorporation.org |

**ปุเณ** (เทวนาครี: पुणे; Pune) หรือ **ปูณา** (Poona) เป็นเมืองใหญ่ที่สุดเป็นอันดับ 2 ของรัฐมหาราษฏระ ประเทศอินเดีย และเป็นเมืองที่มีประชากรมากที่สุดอันดับ 7 ของประเทศ ตั้งอยู่เหนือระดับน้ำทะเล 560 เมตร บนที่ราบสูงเดคคาน บนฝั่งขวาของแม่น้ำมุธา (Mutha) ปุเณเป็นเมืองบริหารของเขตปุเณและเคยเป็นศุนย์กลางอำนาจของจักรวรรดิมราฐาซึ่งสถาปนาโดยจักรพรรดิศิวาจี ในศตวรรษที่ 18 ปุเณเป็นเมืองศูนย์กลางการเมืองของอนุทวีปอินเดีย มีตำแหน่งเปศวร (Peshwas) เทียบเท่านายกรัฐมนตรีของจักรวรรดิมราฐา

อาจถือได้ว่าเมืองปุเณเป็นเมืองหลวงด้านวัฒนธรรมของรัฐมหาราษฏระ ยังเป็นที่รู้จักในชื่อ "ออกซฟอร์ดแห่งตะวันออก" เนื่องจากมีสถาบันการศึกษาหลายแห่งในเมือง ยังได้เกิดเป็นแหล่งด้านการศึกษาที่สำคัญในหลายทศวรรษที่ผ่านมา โดยเกือบครึ่งหนึ่งของนักศึกษานานาชาติของประเทศ ศึกษาที่ปุเณ ตั้งแต่คริสต์ทศวรรษ 1950, 1960 ปุเณเป็นฐานทางเศรษฐกิจแบบเก่า โดยยังคงมีอุตสาหกรรมแบบเก่าดำเนินอยู่ เมืองยังเป็นที่รู้จักในการผลิตรถยนต์ เช่นเดี่ยวกับสถาบันวิจัยด้านเทคโนโลยีสารสนเทศ, การศึกษา, การจัดการและการฝึกสอน ที่ได้รับความสนใจจากนักศึกษาและผู้ประกอบอาชีพในอินเดีย เอเชียตะวันออกเฉียงใต้ ตะวันออกกลางและแอฟริกา วิทยาลัยหลายแห่งในปุเณมีโครงการนักเรียนแลกเปลี่ยนกับยุโรป เกมแบดมินตันได้รับการพัฒนาในปุเณรวมถึงเกม *ปูณา* (Poona)

ปุเณยังเป็นหนึ่งในเมืองที่เติบโตเร็วที่สุดในภูมิภาคเอเชียแปซิฟิก ‘Mercer 2017 Quality of Living Rankings’ ประเมินคุณภาพชีวิตมากกว่า 440 เมืองทั่วโลก จัดให้เมืองปุเณอยู่อันดับ 145 เป็นอันดับ 2 รองจากไฮเดอราบาดที่อันดับ 144

## อ้างอิง